钦定古今图书集成/历象汇编/历法典/第081卷 > 习星历判 韦恒
## 钦定古今图书集成/历象汇编/历法典/第081卷 > 习星历判 韦恒

“元象垂文，星辰作范，休咎之征斯在，吉凶之迹可明。
秘以人伦，得之邦国。既河长而山久，亦自古而迄今尚有不遵典刑，兽习推步。眷兹所学，幸遇休明，慕刘
氏之高踪，仰张衡之旧业。既而秋槎将泛，知河汉之
明梭；太白初高，识将军之出战。虽灾祥之屡犯，在征
应之可凭，若彝典以斯违，亦公途而难舍。”有司情惟
纠慝，志切绳违。告为妖疑，事恐乖于五听；科其犯禁，
诚有叶于《三章》。